Thank You Aimee

"Thank You Aimee" (מעוצב כ-"thanK you aIMee"; בעברית: "תּוֹדָה לָךְ אֵיּמִי") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-24 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.

 רקע 
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת  כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-19 באפריל הכריזה סוויפט בהפתעה על פרסומו של The Tortured Poets Department: The Anthology, אלבום המשך ל-The Tortured Poets Department. "Thank You Aimee" הוכלל בגרסה זו כרצועה ה-24.

 פרשנות השיר 

מילות השיר "Thank You Aimee" מכוונות לאיימי, דמות המתוארת כבריונית מתקופת התיכון. בבית השלישי, דמותה של סוויפט מודה לאיימי, ואומרת לה שלמרות שכתבה אלף שירים שאיימי לא רואה כמגניבים (wrote a thousand songs that you find uncool), היא בנתה מורשת שאי אפשר לבטל ("built a legacy which you can't undo"), ומוסיפה שזה לא היה קורה אלמלא איימי ("there wouldn't be this, if there hadn't been you"). בהמשך, דמותה של סוויפט מבקרת את איימי על כך שלא השתנתה, ולכן שינתה סימנים שיסגירו כי השיר עליה ("I don't think you've changed much. And so I changed your name, and any real defining clues") ומרמזת ש"איימי" הוא שם בדוי ("A song that only us two is gonna know is about you").
ממוזער|423x423 פיקסלים|לוגו לא-רשמי של שם השיר המציג את האותיות הרישיות שהודגשו בגרסאות השונות.
בשל מילות השיר ועיצוב שמו עם אותיות רישיות המרכיבות את המילה "KIM", פרסומים רבים בתקשורת טענו כי "Thank You Aimee" היה דיס שכוון לידוענית הריאליטי קים קרדשיאן. שם השיר בגרסה האקוסטית שהייתה זמינה לזמן מוגבל כללה אותיות רישיות שמרכיבות את המילה "YE", מה שהוביל לפרשנויות שהשיר כוון גם לראפר קניה וסט (הידוע בשם Ye). לסוויפט היה סכסוך מתוקשר  עם קרדשיאן ו-וסט, שהיו נשואים בעבר, בגלל הסינגל "Famous" של וסט משנת 2016, בו טען וסט שהוא הפך את סוויפט למפורסמת; סוויפט ראתה את מילות השיר כמיזוגיניות. חלק מהמבקרים סברו כי מיותר שסוויפט תחווה מחדש סכסוך שמזמן תם.

 מיקומי שיא 

קישורים חיצוניים

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט